laion/Wikipedia-Exotic huggingface dataset:
פאבל שטפקה

פאבל שטפקה (בצ'כית: Pavel Štefka; נולד ב-15 בספטמבר 1954) הוא גנרל צ'כי בדימוס אשר שימש כראש המטה הכללי הצ'כי בין השנים 2002–2007. שטפקה נולד ב-15 בספטמבר 1954 ברודה נאד מוראבה. הוא למד בגימנסיה הצבאית יאן ז'יז'קה באופבה. ב-1973 הוא סיים את לימודיו והתגייס לצבא צ'כוסלובקיה. הוא החל ללמוד בבית הספר הצבאי הגבוה של כוחות היבשה בווישקוב, אותו סיים ב-1977. הוא מונה למפקד פלוגה בגדוד הרובאים הממונע, וב-1982 החל ללמוד באקדמיית המטה הכללי של הצבא הפולני בוורשה. בין 1985–1991 הוא שימש כראש מטה גדוד הרובאים הממונע, ולאחר מכן כמפקד בית הספר לקצינים בברטיסלבה וכראש מחלקת המבצעים של חיל השריון. ב-1991 החל ללמד באקדמיה הצבאית בברנו. בעקבות פירוק צ'כוסלובקיה ב-1993, הוא המשיך לשרת בצבא צ'כיה. ב-1994 מונה למפקד הבריגדה הממוכנת ה-6, וב-1996 עבר לתפקיד סגן מפקד הקורפוס ה-2. ב-30 בנובמבר 2002 הוא מונה לראש המטה הכללי. ב-8 במאי 2006 הוא הועלה לדרגת ארמדני גנרל - הדרגה הגבוהה ביותר בצבא הצ'כי. ב-28 בפברואר 2007 סיים שטפקה את תפקידו כרמטכ"ל. עם פרישתו, הוא חשף לציבור את "פרשת הכספים השחורים". פרשה זו התרחשה בתקופת כהונתו של שטפקה, כאשר קבוצת קצינים רשמו סכומי כסף גדולים על הוצאות לא קיימות, ושמרו את הכסף לעצמם. חלקו של שטפקה בפרשה נותר לא ברור עד ינואר 2008, אז הודיעה שרת ההגנה ולסטה פרקנובה כי למרות ששטפקה ידע על קיומן של הקרנות השחורות, הוא לא השתמש בכסף. מדיה וקבצים בנושא פאבל שטפקה בוויקישיתוף ביוגרפיה בעיתון הצבאי הצ'כי Na nesrovnalosti v hospodaření generálního štábu upozornil Pavel Štefka Parkanová: Štefka se ke kauze černých fondů nepostavil
אנה סהלסטיין

אנה סהלסטיין (בפינית: Anna Sahlstén; ‏ 22 בספטמבר 1859 – 21 באוגוסט 1931) הייתה ציירת פינית; ידועה בעיקר בזכות דיוקנאות וסצינות ז'אנר. אביה, קלאס וילהלם סהלסטיין (1826–1897), היה יועץ ממשלתי, שלימים הפך לסופר. אמה הייתה אדלה אליזבת היינריקוס. כשאנה הייתה בת שמונה, עברה משפחתה להלסינקי, שם למדה בבית ספר לבנות; קיבלה את התעודה שלה בשנת 1877. לאחר מכן למדה בבית הספר לציור של האגודה הפינית מ-1877 עד 1880, ולאחר מכן בבית ספר פרטי שהופעל על ידי אדולף פון בקר, מ-1880 עד 1882. סהלשטיין נסעה לפריז ב-1884, שם למדה באקדמיה קולרוסי, מ-1884 עד 1885 ולאחר שקיבלה שוב מלגה חדשה בשנים 1889–1890. מוריה שם כללו את גוסטב-קלוד-אטיין קורטואה, פול-לואי דלאנס וז'אן-אנדרה ריקסנס. במהלך סיור לימודי בשנת 1896, היא ביקרה בברלין ובסנקט פטרבורג. היא החלה ללמד בגיל עשרים ואחת ועבדה כמורה לציור בבית ספר תיכון מ-1882 עד 1926. היא ייסדה את אגודת המורים הפינית לציור ב-1906 ופעלה כנשיאה הראשון 1906–1926. היא גם הקימה את המגזין של העמותה, "סטילוס". לאחר שפרשה מהוראה, היא כתבה מחזה לילדים, וגם פיתחה תוכנית לעזור לילדים לקבל אוכל בבית הספר. ב-1929 היא עבדה על ציורי דת בכנסייה בלפווארה. רוב יצירותיה הן סצנות עממיות של אנשים בעבודה, בכנסייה או בביתם. מאוחר יותר היא שילבה אלמנטים הומוריסטיים בעבודתה. ציוריה של סבתות שותות קפה שימשו את חברת פאוליג, על מותג קפה שנקרא על שמה. אישה בדרך לכנסייה דמות מקרליה ספל קפה מדיה וקבצים בנושא אנה סהלסטיין בוויקישיתוף Väinämö, Rauni (26 August 1996). "Unohdettujen naistaiteilijoiden esiinmarssi jatkuu Iisalmessa Anna Sahlsten maalasi körttinaisia". Helsingin Sanomat. Konttinen, Riitta (23 January 2015). "Sahlstén, Anna (1859–1931)". Kansallisbiografia. Laitinen-Littorin, Pauliina (6 May 2016). "Anna Sahlstén tuntee mummot ja maaseudun". Taloustaito Anna Sahlsten". Artist Register. Artists' Association of Finland. Anna Sahlstén tuntee mummot ja maaseudun, Taloustaito - Veronmaksajain Keskusliitto ry (בפינית)
לילך שלו-מבורך

לילך-שלו-מבורך היא פרופסור חבר בבית הספר לחינוך באוניברסיטת תל אביב, מומחית לטיפול בליקויי קשב וריכוז בקרב בילדים. שלו-מבורך נולדה בתל אביב להוריה אלכסנדר ומרים מבורך. למדה בתיכון אליאנס. השלימה תואר ראשון בפסיכולוגיה ובסטטיסטיקה (1986), תואר שני בפסיכולוגיה קוגניטיבית {1990) ודוקטורט בפסיכולוגיה קוגניטיבית (1995) תחת הדרכתו של פרופסור יהושע צאל באוניברסיטת תל אביב. נושא עבודת הדוקטורט שלה היה השפעות הייתה עמיתת פוסט דוקטורט באוניברסיטת בר-אילן (1994–1995) ובאוניברסיטת ברמינגהאם (1995–1996). בשנת 1996 הצטרפה לסגל המחלקה לחינוך ופסיכולוגיה באוניברסיטה הפתוחה, ובשנת 2007 עברה למחלקה לפסיכולגיה באוניברסיטה העברית בירושלים שם קיבלה בשנת 2009 דרגת פרופסור חבר. מאז שנת 2011 היא חברת סגל בבית הספר לחינוך באוניברסיטת תל אביב. מחקריה של פרופסור שלו-מבורך מתמקדים בזיהוי קשרים בין ליקויי קשב ספציפיים לבין קשיים תפקודיים שונים (בקריאה, בחשבון, בתפקודים ניהוליים ובתחום החברתי). מוקד מחקרי נוסף הוא מיפוי הסמנים הנוירולוגיים של תפקודי קשב ושל תוצרי האימון הקשבי. במחקרים אלה היא משתפת פעולה עם חוקרים בעלי שם מישראל ומאנגליה תוך שימוש במגוון שיטות של הדמיה מוחית. משמשת כראש מעבדת הקשב ביית הספר לחינוך, שבה נערכים מחקרים רבים תוך שימוש במבחנים נוירופסיכולוגיים שפיתחה ובמדדים התנהגותיים ואלקטרופיזיולוגיים. בנוסף למחקרי המעבדה שהיא מבצעת עורכת שלו-מבורך מחקרי שדה בשיתוף עם פסיכולוגים חינוכיים ופסיכיאטרים המתמחים ב-ADHD. מחקרי השדה מתבצעים בבתי ספר, בשירות הפסיכולוגי-החינוכי ובמרפאות לאבחון וטיפול בילדים עם ADHD. לילך שלו-מבורך, הפרעות קשב עם או בלי המרכיב ההיפראקטיבי לילך שלו-מבורך, מהן הפרעות קשב ופעלתנות יתר ומתי מומלץ לפנות לאבחון? לילך שלו-מוברך, קשב ומידה: האם אפשר לשפר למידה באמצעות אימון קשבי של מנגנונים מוחיים?
סאולו

סאולו (באנגלית: Seulo) היא עיירה בסרדיניה, המרוחקת כ-70 קילומטרים מקליארי. סאולו היא עיירה שבה יש את תוחלת החיים הגבוהה בעולם. משנת 1996 ועד שנת 2016 חיו בה עשרים אנשים שעברו את גיל מאה. סאולו מתחרה בעיירה אחרת בסרדיניה בשם פרדספוגו בשיעור הגבוה ביותר של בני מאה או יותר. בסאולו שיעור אלה שעברו את גיל מאה גבוה יותר אבל דווקא מפרדספוגו פנו על מנת לרשום את העיירה בספר השיאים של גינס. הסיבה היא שבסאולו יש פחות מאלף תושבים וספר השיאים של גינס מתייחס רק ליישובים עם יותר מאלף תושבים. בשתי העיירות תלויים שלטים עם תמונות של אנשים שעברו את גיל מאה על קירות בתיהם. מתחת לתמונות מופיע כיתוב הכולל את שמם ואת שנת הולדתם ופרטים נוספים. בעבר הייתה סאולו ידועה כעיירה שבה שיעור בעלי התואר האקדמאיי הגבוה ביותר באיטליה, אבל מרביתם עזבו את העיירה. אזור כחול אתר האינטרנט הרשמי של סאולו מדיה וקבצים בנושא סאולו בוויקישיתוף il paese più longevo del mondo Soprannomi e segreti del paese dei record - Cronaca הארץ - שתי עיירות בסרדיניה מתחרות על שיא עולם באריכות ימים במשפחה 15 ביולי 2022
כימרת רפאים חיוורת

'כימרת הרפאים קהה (שם מדעי: Hydrolagus novaezealandiae) הוא דג סחוס השייך למשפחת כימרות קצרות חוטם, המצויה סביב האי הדרומי של ניו זילנד. ביוני 2018 מחלקת השימור של ניו זילנד סיווגה את כימרת הרפאים כ-"לא מאוימת" תחת מערכת סיווג סכנות ההכחדה בבעלי חיים, של ניו זילנד. הכימרה חיה בעומק של בין 100 ל-600 מטרים מתחת לפני הים ואוכלת חסרי חוליות ודגים קטנים שמוצאת. לכימרה עוקץ בעל ארס הממוקם בסנפיר העליון. בניגוד לשאר דגי הסחוס, לכימרה יש מכסה זימים (בדומה לשאר הכימרות). בוגרים מגיעים לגודל 55 סנטימטרים, והצעירים מתחילים בגודל של עשרה סנטימטרים. מדיה וקבצים בנושא כימרת רפאים חיוורת בוויקישיתוף כימרת רפאים חיוורת, באתר ITIS (באנגלית) כימרת רפאים חיוורת, באתר NCBI (באנגלית) כימרת רפאים חיוורת, באתר FishBase (באנגלית) כימרת רפאים חיוורת, באתר GBIF (באנגלית) כימרת רפאים קהה באתר הרשימה האדומה של IUCN Torres, Armi G.; Froese, Rainer. "Hydrolagus novaezealandiae (Fowler, 1911) Dark ghost shark". Fishbase. נבדק ב-20 בינואר 2019. {{cite web}}: (עזרה) Duffy, Clinton A. J.; Francis, Malcolm; Dunn, M. R.; Finucci, Brit; Ford, Richard; Hitchmough, Rod; Rolfe, Jeremy (2018). Conservation status of New Zealand chondrichthyans (chimaeras, sharks and rays), 2016 (PDF). Wellington, New Zealand: Department of Conservation. p. 10. ISBN 9781988514628. OCLC 1042901090. ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
מצעד שירי מלזיה

מצעד שירי מלזיה הוא מצעד מוזיקה במלזיה, שמפורסם על ידי בילבורד מאז פברואר 2022. הוא חלק מאוסף מצעדי הלהיטים של בילבורד, המדרג את 25 השירים המובילים מדי שבוע ביותר מ-40 מדינות ברחבי העולם. המצעד עוקב אחר ביצועי השירים מיום שישי עד חמישי, והוא מעודכן בכל יום שלישי בבוקר (ET). המצעד מורכב מ-25 שירים, מדורגים על סמך מתודולוגיית צריכת שירים - שילוב של סטרימינג ומכירות - במלזיה במהלך תקופת המעקב. כל הנתונים מסופקים על ידי לומינייט דאטה. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Don't Worry

"Don't Worry" הוא סינגל של הצמד האורבני הנורווגי מדקון (אנ'), בשיתוף פעולה עם הזמר-יוצר האמריקאי ריי דלטון (אנ'). השיר יצא ב-20 בפברואר 2015 בהוצאת חברת התקליטים וורנר מיוזיק גרופ. השיר נכתב על ידי טדי סקיי, ג'וני פאוורס סברין ומדקון, והופק על ידי ג'וני פאוורס סברין. נכון לספטמבר 2023, השיר הושמע למעלה מ-347 מיליון פעמים בספוטיפיי, ולמעלה מ-156 מיליון פעמים ביוטיוב. מידע על הסינגל "Don't Worry" באתר מיוזיק בריינז סרטון השיר "Don't Worry" באתר יוטיוב מידע על השיר "Don't Worry" באתר ספוטיפיי Don't Worry (feat. Ray Dalton), 2015-04-10, ארכיון מ-2022-11-30, נבדק ב-2023-09-29 Madcon – Don’t Worry feat. Ray Dalton [Official Video], ארכיון מ-2023-09-16, נבדק ב-2023-09-29 Official Lyric Video – Madcon “Don’t Worry ft. Ray Dalton”, ארכיון מ-2023-03-30, נבדק ב-2023-09-29 iTunes - Music - Don't Worry (feat. Ray Dalton) - Single by Madcon (ארכיון) "Don't Worry (Feat. Ray Dalton) [Radio Version] by Madcon". 14 באוגוסט 2015. ארכיון מ-2016-03-06. נבדק ב-2023-09-29. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Don't Worry".
מוזיאון השואה והאי-סובלנות של ניו מקסיקו

מוזיאון השואה והאי-סובלנות של ניו מקסיקו באלבקרקי, ניו מקסיקו, נוסד בשנת 1998 ונפתח בשנת 2001, על ידי ניצול השואה ורנר גלרט ורעייתו, פרנסס גלרט, גם היא ניצולת שואה, על מנת לחנך אנשים לזיכרון השואה, ועל רצח עם וצורות אחרות של אלימות שהשפיעו על אנשים ברחבי העולם. בנוסף לגישה לקהל הרחב, המוזיאון מעניק סיורים לתלמידי בתי ספר, ומציע הדרכות למורים ולמנהלי בתי ספר בנושאי חוסר סובלנות ומניעת שנאה, ומארח קבוצות דיון חודשיות. המוזיאון פונה לכל הקהלים באזור ולא רק לאוכלוסייה ספציפית. בשל האופי הרגיש והגרפי של המוצגים, המוזיאון ממליץ לא להביא למוזיאון ילדים מתחת לגיל 11. בפרק הפיילוט של שובר שורות שימש המוזיאון כחנות בגדים. התערוכות הן עבודה של מתנדבי המוזיאון, והן משתנות. בין תערוכות השואה: אמנות השואה שחרור בוכנוולד הצלת יהודי בולגריה עבדות ילדים ניצולי דכאו הצלת יהודי דנמרק עבדות פלוסנבורג העתק שער מחנה ריכוז ניסויים בבני אדם על ידי הנאצים מזכרות נאציות משפטי נירנברג תצלומים של אסירים שניצלו תערוכת מצילים מורשת סוניה (האמנות של סוניה פישרובה, שנהרגה באושוויץ ב-18 במאי 1944) בולי שואה בין התערוכות האחרות: סיקור תקשורתי של שנאה וחוסר סובלנות רצח העם הארמני רצח העם היווני-פונטי רצח העם אינדיאני רצח העם ברואנדה אתר האינטרנט הרשמי של מוזיאון השואה והאי-סובלנות של ניו מקסיקו (באנגלית) Official website About Us – New Mexico Holocaust & Intolerance Museum (באנגלית אמריקאית) Sonja's Legacy Foundation
יעקב בן יצחק קורסונו

יעקב בן יצחק קורסונו, הידוע גם בשמות יעקב אלכוארסי, יעקוב קורסינו, יעקב בן אָבּי אברהם יצחק אל-קורסוּנו) היה אסטרונום יהודי בן המאה ה-14 שפעל בחצרו של מלך אראגון פדרו הרביעי. בשנת 1359, המלך פדרו הרביעי הזמין את האסטרונום הנוצרים פֶּרֶה גילברט (Pere Gilbert) ואת תלמידו דלמציוס סֶסְפּלָנֶס (Dalmau SesPlanes) לחבר טבלאות אסטרונומיות על בסיס עבודות של אסטרונומים מוסלמים שהיו שמורות בספריית הארמון. על בסיס אותו מידע, הם בנו עבורו בשנת 1361 דגם מפואר של כיפת השמיים המתאר קבוצות כוכבים, כוכבים וגופים אחרים. לאחר מותו של פֶּרֶה גילברט, בשנת 1362, תלמידו המשיך את עריכת הטבלאות שהסתיימה בשנת 1366. בקולופון הראשון בנוסח העברי של חיבורו על האצטרולב, יעקב קורסונו מציין שהוא עבד בברצלונה בין השנים 1378 – 1380 לפי הזמנתו של המלך פדרו הרביעי וכי מונה למתרגם בית המלוכה בשנת 1380. תחילה הוטל עליו להשלים את עריכתן של הטבלאות האסטרונומיות של פֶּרֶה גילברט, לכלול בהן שיטות חישוב נהוגות בידי האסטרונומים היהודים והנוצרים ולתרגם אותן מקטלאנית לעברית. הטבלאות האסטרונומיות הידועות בשם "טבלאות ברצלונה" הושלמו בשנת 1381. במדריך המלווה את הטבלאות שלושה עשר פרקים והקדמה של המלך פדרו הרביעי. במדריך מוסבר כיצד לבצע תרגום תאריכים בין לוח השנה הנוצרי ללוח השנה המוסלמי, כיצד להתאים את תנועת הכוכבים לערים שנמצאות מזרחה או מערבה מברצלונה, כיצד לחשב את מיקום הכוכבים, השמש והירח, את שעות היום והלילה ואת מועדי הירח המלא וליקויי החמה והירח. בשנת 1378, במקביל לעריכת הטבלאות, אל-קורסונו כתב בעברית חיבור בשם " ביאור עשיית האצטורל" (הוראות לבניית אצטרולב) שהיה לפי דבריו תרגום של חיבור באותו נושא שכתב בשנת 1376 בסביליה: והייתה השלמתה שנת חמשת אלפים ומאה ושלשים ושש לאלוף הששי במניין שאנו מונין בלישביליא. והעתקתי מלשון ערבי אל לשון עברי בחדש אלול בברצלונה מתא שנת כי לק"ח טוב נתתי לכם אל-קורסונו תרגם מערבית לעברית גם את החיבור בנושא האצטרולב שכתב האסטרונום המוסלמי Ibn As-Saffar במאה ה-11. יהדות קטלוניה Laura Fernández Fernández, The Libro de las tablas alfonsíes : New Documentary and Material Sources, Turnhout, Belgium: Brepols Publishers, 2022-01, עמ' 21–55, ISBN 978-2-503-59520-7. (באנגלית) A Treatise On The Construction of Astrolabes by Jacob Ben Abi Abraham Isaac Al-Corsuno (Barcelona, 1378) : Edition, Translation and Commentary | PDF | Circle | Hour, Scribd (באנגלית) Taules PereII Millas, TEXTO CATALAN DE LAS TABLAS ASTRONOMICAS (CANONES) DEL REY DON PEDRO EL CEREMONIOSO, A BASE DE LA REDACCION DEFINITIVA DEL JUDlO JACOB CORSINO Josefina Rodríguez-Arribas, HEBREW EDITION OF THE TREATISE ON THE CONSTRUCTION OF AN ASTROLABE BY JACOB BEN ABI ABRAHAM ISAAC AL-CORSUNO
ולסטימיל פיצק

ולסטימיל פיצק (בצ'כית: Vlastimil Picek; נולד ב-25 באוקטובר 1956) הוא גנרל ופוליטיקאי צ'כי. כיהן כראש המטה הכללי הצ'כי בין השנים 2007–2012, כסגן שר ההגנה הצ'כי בין 2012-2013, כשר ההגנה בין 2013–2014, וכראש עיריית ברנדיס נאד לאבם-סטארה בולסלב. פיצק נולד בטורנוב ב-25 באוקטובר 1956. ב-1975 הוא התגייס לחיל האוויר הצ'כוסלובקי, ובין 1976–1981 למד באקדמיה הצבאית בברנו. במקביל שרת כטכנאי רדיו. ב-1977 הוא הצטרף למפלגה הקומוניסטית של צ'כוסלובקיה והיה חבר בה עד 1990. הוא מילא תפקידים טכניים בכירים בחיל האוויר, ולאחר פירוק צ'כוסלובקיה ב-1993, הוא הצטרף לחיל האוויר הצ'כי. במאי 2003 מונה פיצק ליועצו הצבאי של נשיא צ'כיה ואצלב קלאוס. ב-1 במרץ 2007 הוא מונה לראש המטה הכללי של צבא צ'כיה. הוא הרמטכ"ל הראשון והיחיד עד כה שלא בא משורות הצבא אלא משורות חיל האוויר. ב-30 ביוני 2012 הוא סיים את הקדנציה שלו ופרש מהצבא. ב-18 בספטמבר של אותה שנה הוא מונה לסגן שר ההגנה אלכסנדר וודרה. ב-13 בדצמבר של אותה שנה, שרת ההגנה החדשה קרולינה פיק, פיטרה את פיצק מתפקידו. פיק נימקה את הפיטורין בטענה שבראש משרד ההגנה צריכים לעמוד אזרחים, ולא אנשי צבא לשעבר. כמו כן, היא טענה שפיצק אינו שולט מספיק בשפות זרות. בפועל, פיטוריו של פיצק היו רק חלק מסדרת פיטורים שערכה פיק במשרד ההגנה. ראש הממשלה פטר נצ'אס טען שהתנהלותה של פיק אינה תקנית, וביקש מהנשיא ואצלב קלאוס לפטר אותה מתפקידה. ב-20 בדצמבר הורה הנשיא על פיטוריה של פיק, ומינה את נצ'אס לשר ההגנה הזמני. יום למחרת, החזיר נצ'אס את פיצק לתפקיד סגן שר ההגנה. ב-19 במרץ 2013, הנשיא החדש מילוש זמאן מינה את פיצק לשר ההגנה החדש. הוא כיהן בתפקיד עד 29 בינואר 2014. באותה שנה, הוא הצטרף למפלגת "תמיכה לאזרח", שהתמודדה בבחירות המוניציפליות באותה שנה. הוא נבחר מטעם המפלגה לראשות עיריית ברנדיס נאד לאבם-סטארה בולסלב. ב-13 בנובמבר הוא נכנס לתפקיד ראש העיר, וכיהן בו עד 20 באוקטובר 2022. מדיה וקבצים בנושא ולסטימיל פיצק בוויקישיתוף ולסטימיל פיצק באתר ממשלת צ'כיה ולסטימיל פיצק באתר נאט"ו Peake: Generála Picka si vážím. Ve vedení ministerstva mají ale stát civilisté – Projev na 49. schůzi Poslanecké sněmovny dne 14. 12. 2012, Karolína Peake odpovídala na dotazy čtenářů
מבנה ליגות הכדורסל בישראל

מבנה ליגות הכדורסל בישראל הוא מערכת ליגות הכדורסל בישראל. מבנה ליגות הגברים מורכב מחמש רמות: הראשונה, ליגת העל בכדורסל, מנוהלת על ידי מנהלת ליגת העל בכדורסל, וארבע האחרות מנוהלות על ידי איגוד הכדורסל הישראלי. מבנה ליגות כדורסל הנשים בישראל מורכב מארבע רמות: הראשונה, ליגת העל בכדורסל נשים, מנוהלת על ידי מנהלת ליגת העל בכדורסל נשים, ושלוש האחרות מנוהלות על ידי האיגוד. בשני המבנים מונהגת מערכת עלייה וירידה (אנ') בין הליגות. ליגת כדורסל הגברים הבכירה בישראל כיום היא ליגת העל בכדורסל (עד עונת 1999/2000 נקראה הליגה הלאומית), והיא היחידה שמנוהלת על ידי מנהלת ליגת העל בכדורסל (עד עונת 2002/2003 נוהלה על ידי האיגוד). בליגה משחקות נכון לעונת 2023/2024 13 קבוצות, והזוכה בה מוכתרת לאלופת המדינה. הקבוצה שמסיימת במקום האחרון בליגת העל יורדת לליגה הלאומית (שנקראה בעבר הליגה הארצית), המנוהלת על ידי איגוד הכדורסל הישראלי. נכון לעונת 2023/2024 משחקות בליגה הלאומית 13 קבוצות, ושתי הקבוצות שמגיעות לגמר הליגה עולות לליגת העל. מהליגה הלאומית יורדות שתי קבוצות לליגה הארצית. הליגה הארצית, הליגה השלישית בחשיבותה, מורכבת משני מחוזות - צפון ודרום - כשבכל אחד מהם 14 קבוצות. בסיום כל עונה עולה קבוצה אחת מכל מחוז לליגה הלאומית, ושתי קבוצות מכל מחוז יורדות לליגה א'. כמו כן, שתי הקבוצות שבמקומות ה-12 מתמודדות מול סגניות מחוזות ליגה א' על ההשתתפות בליגה בעונה הבאה. ליגה א', הליגה הרביעית, מורכבת מחמישה מחוזות - צפון, שרון, דן, מרכז ודרום, בכל אחד מהם 12 קבוצות. אלופת כל מחוז עולה לליגה הארצית המתאימה (צפון ושרון לצפון, מרכז ודרום לדרום, דן לפי מיקומה הגאוגרפי של הקבוצה). הסגניות, כאמור, מתמודדות מול קבוצות מהליגה הארצית על העלייה. כמו כן, מכל מחוז יורדות שלוש קבוצות לליגה ב'. ליגה ב', הליגה החמישית והאחרונה במבנה הליגות בישראל, מורכבת מ-11 מחוזות, גם הם מחולקים על בסיס גאוגרפי. בסיום כל עונה קבוצה אחת מכל מחוז עולה לליגה א'. בניגוד לשאר הליגות, מספר הקבוצות בליגה ב' משתנה מעונה לעונה עקב פירוק ויצירת קבוצות חדשות, והוא גם שונה בכל מחוז. ליגת כדורסל הנשים הבכירה בישראל היא ליגת העל בכדורסל נשים (נקראה בעבר הליגה הלאומית), והיא היחידה שמנוהלת על ידי מנהלת ליגת העל בכדורסל נשים (עד 2011 נוהלה על ידי האיגוד). בליגה משחקות נכון לעונת 2023/2024 עשר קבוצות, והזוכה בה מוכתרת לאלופת המדינה. הקבוצה שמסיימת במקום האחרון בליגת העל יורדת לליגה הלאומית (שנקראה בעבר הליגה הארצית), המנוהלת על ידי איגוד הכדורסל הישראלי. נכון לעונת 2023/2024 משחקות בליגה הלאומית 14 קבוצות, ואלופת הליגה עולה לליגת העל. מהליגה הלאומית יורדות שתי קבוצות לליגה הארצית. הליגה הארצית, הליגה השלישית בחשיבותה, מורכבת מארבעה מחוזות - צפון, שרון, מרכז ודרום - כשבכל אחד מהם 11 קבוצות. בסיום כל עונה יורדות עולה קבוצה אחת מכל מחוז לליגה הלאומית, וקבוצה אחת מכל מחוז יורדת לליגה א'. ליגה א', הליגה הרביעית והאחרונה בכדורסל הנשים בישראל, מורכבת מארבעה מחוזות גם כן - צפון, שרון, מרכז ודרום. בסיום כל עונה קבוצה אחת מכל מחוז עולה לליגה הארצית המתאימה. בניגוד לשאר הליגות, מספר הקבוצות בליגה א' משתנה מעונה לעונה עקב פירוק ויצירת קבוצות חדשות, והוא גם שונה בכל מחוז. ליגות, באתר איגוד הכדורסל הישראלי
8 Days of Christmas (שיר)

"8 Days of Christmas" (בעברית: "8 ימי חג המולד") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה ב-16 בדצמבר 2001 לאור חברת התקליטים קולומביה רקורדס, והוא נכלל כרצועה הראשונה באלבום האולפן הרביעי של הלהקה, 8 Days of Christmas. נכתב על ידי ביונסה וקלי רולנד לצד ארול מק'קאלה הבן. "8 Days of Christmas" יצא לראשונה בנובמבר 2000 כחלק מההוצאה המחודשת של האלבום The Writing's on the Wall. הוא צורף בפורמט תקליטור מקסי אמריקאי ל-"Independent Women Part I". "8 Days of Christmas" מבוסס על "The Twelve Days of Christmas". ביונסה הצהירה במהלך הקרנת הבכורה שלו ב-106 & Park שהן כתבו את השיר לפני שנתיים, כשהלכו ביחד לאולפן ליצור משהו עבור חג המולד. את הווידאו קליפ ביים צנעא חאמרי. הוא מציג את שלוש החברות בבגדי סנטה קלאוס בחנות צעצועים כבחוץ יורד שלג. לאורכו הקבוצה רוכשת מתנות שונות. בסופו ילדים רבים ממהרים להיכנס לחנות ולאסוף את המתנות שנקנו. מידע על היצירה "8 Days of Christmas" באתר מיוזיק בריינז סרטון השיר "8 Days of Christmas" באתר יוטיוב Keytas Vibe (אורכב 18.09.2010 בארכיון Wayback Machine) Freewebs.com
הצלת החודש בפרמייר ליג

הצלת החודש בפרמייר ליג (באנגלית: Premier League Save of the Month) הוא פרס שמעניקה התאחדות הפרמייר ליג לשוער שנחשב כמי שעשה את ההצלה הטובה ביותר בפרמייר ליג בכל חודש של העונה מאוגוסט עד אפריל. הפרס הוצג לראשונה בעונת 2022/23 והוא ידוע גם בשמו הממומן "הצלת החודש של קסטרול". באוגוסט 2022 הוענק לראשונה הפרס, כאשר ניק פופ מניוקאסל יונייטד זכה בו. שוער ארסנל, דויד ראיה הוא המחזיק הנוכחי בפרס, שזכה בתואר נכון לאוגוסט 2024. נכון לאוגוסט 2024 נכון לאוגוסט 2024 נכון לאוגוסט 2024 מאמן החודש בפרמייר ליג שער החודש בפרמייר ליג Pope joy at Castrol Save of the Month award win, Premier League, ‏16 בספטמבר 2022 (באנגלית) התוצאה של קבוצת השחקן רשומה ראשונה. Pickford claims Castrol Save of the Month award, Premier League, ‏30 בספטמבר 2022 (באנגלית) Kepa claims October 2022 Castrol Save of the Month award, Premier League, ‏11 בנובמבר 2022 (באנגלית) הפרס הוענק להצלה הכי יפה מהמשחקים של חודשים נובמבר ודצמבר יחד עקב המונדיאל. Bazunu claims November/December 2022 Castrol Save of the Month award, Premier League, ‏13 בינואר 2023 (באנגלית) Pope claims January 2023 Castrol Save of the Month award, Premier League, ‏3 בפברואר 2023 (באנגלית) De Gea claims February Castrol Save of the Month award, Premier League, ‏10 במרץ 2023 (באנגלית) Ramsdale claims March Castrol Save of the Month award, Premier League, ‏31 במרץ 2023 (באנגלית) Ramsdale claims back-to-back Castrol Save of the Month awards, Premier League, ‏12 במאי 2023 (באנגלית) Alisson ranks Castrol Save of the Month winner among his best, Premier League, ‏15 בספטמבר 2023 (באנגלית) Sanchez claims Castrol Save of the Month award, Premier League, ‏13 באוקטובר 2023 (באנגלית) Areola claims Castrol Save of the Month award, Premier League, ‏10 בנובמבר 2023 (באנגלית) אתר האינטרנט הרשמי של הצלת החודש בפרמייר ליג (באנגלית)
ניו אמסטרדם (סדרה, 2018)

ניו אמסטרדם (באנגלית: New Amsterdam) היא דרמה רפואית אמריקאית המבוססת על הספר Twelve Patients: Life and Death at Bellevue" Hospital" מאת אריק מנהיימר. הסדרה עלתה לשידור ב-25 בספטמבר 2018, וירדה ב-17 בינואר 2023. הסדרה מלווה את ד"ר מקס גודווין שממונה למנכ"ל אחד מבתי החולים הוותיקים בארצות הברית, ניו אמסטרדם שבניו יורק, ובמאמציו לשנות את המערכת כדי לספק שירות טוב יותר לחולים. ב-25 בספטמבר 2017 הודיעה NBC על הפקת הפיילוט של הסדרה, וב-4 במאי 2018 החליטה להפיק עונה. ב-14 במרץ 2022 הוכרז שהסדרה תסיים את שידורה אחרי העונה החמישית, שכללה 13 פרקים. בפברואר 2018 הוכרז שפרימה אג'ימן, אנופם קר, ג'נט מונטגומרי וטיילר לבין לוהקו לתפקידים ראשיים בפיילוט. במרץ הוכרז על הצטרפות ראיין אגולד וג'וקו סימס. הצילומים התרחשו בבתי חולים בניו יורק, ביניהם בית החולים בלוויו, בית החולים מטרופוליטן, וודהול וקינגס קאונטי. ב-12 במרץ 2020, עקב התפרצות מגפת הקורונה, נעצרו הצילומים של הסדרה, ונתרם ציוד מגן לבתי החולים של ניו יורק. אתר האינטרנט הרשמי של ניו אמסטרדם (באנגלית) ניו אמסטרדם, ברשת החברתית אקס (טוויטר) "ניו אמסטרדם", במסד הנתונים הקולנועיים IMDb (באנגלית) "ניו אמסטרדם", באתר נטפליקס "ניו אמסטרדם", באתר AllMovie (באנגלית) "ניו אמסטרדם", באתר Rotten Tomatoes (באנגלית) "ניו אמסטרדם", באתר Metacritic (באנגלית) "ניו אמסטרדם", באתר Hulu סדרות (באנגלית) "ניו אמסטרדם", במסד הנתונים הקולנועיים KinoPoisk (ברוסית) Klein, Melissa (27 באוקטובר 2018). "'New Amsterdam' filming pumps money into city's hospitals". New York Post. ארכיון מ-29 בנובמבר 2020. נבדק ב-26 במרץ 2020. {{cite web}}: (עזרה) "Coronavirus: NBCUniversal Halts Production On About 35 Series Including 'Chicago' Dramas, 'Kelly Clarkson Show' & 'Angelyne'". Deadline Hollywood. 12 במרץ 2020. ארכיון מ-1 במאי 2020. נבדק ב-14 במרץ 2020. {{cite web}}: (עזרה) Andreeva, Nellie (20 במרץ 2020). "Coronavirus: 'New Amsterdam' EP David Schulner On Helping New York Relief Efforts With Medical Supplies". Deadline Hollywood. ארכיון מ-10 במרץ 2021. נבדק ב-26 במרץ 2020. {{cite web}}: (עזרה)
יוזף בצ'באז'

יוזף בצ'באז' (בצ'כית: Josef Bečvář; נולד ב-11 באוגוסט 1958) הוא גנרל צ'כי בדימוס, אשר שימש כראש המטה הכללי הצ'כי בין השנים 2015–2018. בצ'באז' נולד בפלזן ב-11 באוגוסט 1958. ב-1973 החל ללמוד בגימנסיה הצבאית במורבסקה טז'בובה, וב-1977 סיים את לימודיו והתגייס לצבא צ'כוסלובקיה. לאחר מכן למד בבית הספר הצבאי בווישקוב. הוא שרת כמפקד סוללת ארטילריה, וב-1986 החל ללמוד באקדמיה הבצאית בברנו. עם פירוק צ'כוסלובקיה ב-1993, הוא התגייס לצבא צ'כיה ומונה לסגן מפקד המשטרה הצבאית בפראג. בין 1994–1997 שימש כמנהל לשכת המשטרה הצבאית. לאחר מכן מונה למפקד המשטרה הצבאית וכיהן בתפקיד עד 2004, אז מונה לנספח הצבאי הצ'כי בצרפת. ב-2007 הוא חזר לצ'כיה ומונה למנהל מדור הפיתוח של משרד ההגנה. ב-2008 הוא הועבר לתפקיד סגן ראש המטה הכללי. ב-2011 הוא חזר לתפקיד הנספח הצבאי בצרפת וכיהן בתפקיד עד 2014. ב-1 במאי 2015 הוא מונה לראש המטה הכללי. הוא כיהן בתפקיד עד 1 במאי 2018. בינואר 2019 הפך בצ'באז' לנשיא חברת הנשק "Glomex Military Supplies". בדצמבר של אותה שנה הוא הפך גם לנשיא "מועדון הג'וקי" (Jockey Clubu) - המועדון הנחשב ביותר בצ'כיה בתחום מרוצי הסוסים. אתר האינטרנט הרשמי של יוזף בצ'באז' מדיה וקבצים בנושא יוזף בצ'באז' בוויקישיתוף האתר הפרטי של יוזף בצ'באז' יוזף בצ'באז' באתר צבא צ'כיה